Document ID: 31981D0937

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Νοεμβρίου 1981
περί εφαρμογής της αναμορφώσεως των γεωργικών διαρθρώσεων στην Ιταλία σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου
(Το κείμενο στην ιταλική γλώσσα είναι το μόνο αυθεντικό)
(81/937/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), όπως τροποποιήθηκε τελευταία από την οδηγία 80/666/ΕΟΚ (2), και ιδίως το άρθρο 13,
Εκτιμώντας:
ότι η ιταλική κυβέρνηση ανακοίνωσε στις 2 Σεπτεμβρίου 1981 το άρθρο 5 του νόμου αριθ. 423 της 1ης Αυγούστου 1981 περί « παρεμβάσεων στη γεωργία»·
ότι, σύμφωνα με το άρθρο 13 της οδηγίας 75/268/ΕΟΚ σε σχέση με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, λαμβάνοντας υπόψη την ανακοίνωση του άρθρου 5 του νόμου αριθ. 423, αν οι διατάξεις που ισχύουν στην Ιταλία για την εφαρμογή του τίτλου ΙΙ της οδηγίας 75/268/ΕΟΚ συνεχίζουν να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 13 της οδηγίας 75/268/ΕΟΚ·
ότι το άρθρο 5 του νόμου αριθ. 423 της 1ης Αυγούστου 1981 ανταποκρίνεται στους όρους και στους στόχους του τίτλου ΙΙ της εν λόγω οδηγίας·
ότι για τα χρηματοδοτικά θέματα εζητήθη η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις που ισχύουν στην Ιταλία για την εφαρμογή της αναμορφώσεως των γεωργικών διαρθρώσεων, σύμφωνα με τον τίτλο ΙΙ της οδηγίας 75/268/ΕΟΚ, συνεχίζουν, λαμβανομένου υπόψη του άρθρου 5 του νόμου αριθ. 423 της 1ης Αυγούστου 1981 περί « παρεμβάσεων στη γεωργία», που ανακοινώθηκε στις 2 Σεπτεμβρίου 1981, να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ και στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στην Ιταλική Δημοκρατία.
Έγινε στις Βρυξέλλες, στις 10 Νοεμβρίου 1981.

Labels: 18
15
19
6